recursal/SuperWikiNEXT-32B huggingface dataset:
**Soleminis** (sardiksi *Solèminis*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 874 asukasta (vuonna 2016) ja sen pinta-ala on 12,79 neliökilometriä. Se sijaitsee 200 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Soleminis** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
**Brian Nicholas McFadden** (s. 12. huhtikuuta 1980 Artane, Dublin) on irlantilainen laulaja, joka muistetaan entisenä Westlifen jäsenenä.

Sooloura
--------

Brian jätti Westlifen 9. maaliskuuta 2004 aloittaakseen soolouran. Hän esiintyi Westlifessa nimellä Bryan mutta päätti sittemmin valita syntymänimensä Brian.

Brian julkaisi debyyttisinglensä "Real to Me" syyskuussa 2004 ja se meni suoraan ykköseksi Britannian listalla. "Irish Son" julkaistiin marraskuussa ja se sijoittui kuudenneksi. Albumi *Irish Son* sai kuitenkin vain top 30 -sijoituksen ja kolmas single "Demons" meni sijalle 28 toukokuussa 2005.

"Irish Son" -kappaleen musiikkivideo oli hyvin kiistanalainen, koska siinä nähtiin katolinen koulu Dublinissa ja sanoitukset antoivat ymmärtää, että Briania olisi pahoinpidelty sellaisessa, vaikka hän ei koskaan käynyt kyseistä koulua. Laulu arvostelee katolisen kirkon väitettyä negatiivista otetta irlantilaisesta yhteiskunnasta entisaikoina. Brian tosin laulaa kyseisessä kappaleessa "it was leaving that saved me".

Brian julkaisi australialaisen laulajan Delta Goodremin kanssa dueton "Almost Here", joka sijoittui kolmanneksi Britanniassa helmikuussa 2005 ja ykköseksi Australiassa. Hän on myös tehnyt dueton "Everybody's Someone" LeAnn Rimesin kanssa. Brianin toinen studioalbumi *Set in Stone* julkaistiin vuonna 2008, mutta kyseinen albumi ei kovin kummoisesti menestynyt. Brian McFadden yhdessä Robert Conleyn kanssa päättivät aloittaa uuden projektin nimeltä Wall of Soundz, joka julkaisi demot ja leikkeen 4 laulusta.

Yksityiselämä
-------------

McFadden meni naimisiin Atomic Kitten -yhtyeen entisen laulajan, Kerry Katonan kanssa vuonna 2002. Heillä on kaksi lasta Molly ja Lilly Sue. Syyskuussa 2004 pari ilmoitti eroavansa.
Brian oli kihloissa laulaja Delta Goodremin kanssa, mutta pari erosi vuonna 2011.

Diskografia
-----------

### Albumit

* Irish Son (2004)
* Set in Stone (2008)
* Wall of Soundz (2010)

Lähteet
-------

1. ↑  Westlife: Bryan McFadden Is Dead And Gone popdirt.com. Viitattu 22.7.2010. (englanniksi)
2. ↑  UK Singles Top 75 (38/04) *acharts.us*. Viitattu 22.7.2010.
3. ↑  UK Singles Top 75 (49/04) *acharts.us*. Viitattu 22.7.2010.
4. ↑  UK Singles Top 75 (22/05) *acharts.us*. Viitattu 22.7.2010.
5. ↑  Talia Kraines: If Westlife with stubble and a pint sounds good to you - and you aren't that fussed... bbc.co.uk. Viitattu 22.7.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Brian McFadden**.
* Virallinen sivusto (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Korea

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
| "The Hand That Feeds"Nine Inch Nails |
| --- |
| Singlen "The Hand That Feeds" kansikuva |
| Singlen tiedot |
|  Albumilta | *With Teeth* |
|  Julkaistu | 28. maaliskuuta 2005 |
|  Tekijä(t) | Trent Reznor |
|  Tuottaja(t) | Trent Reznor |
|  Tyylilaji | industrial rock, alternative rock |
|  Levy-yhtiö | Interscope |
| Nine Inch Nailsin muut singlet |
| "Deep"2001 | "The Hand That Feeds"2005 | "Only"2005 |

**The Hand That Feeds** (tunnetaan myös nimellä Halo 18) on Nine Inch Nails -yhtyeen With Teeth albumilta ensimmäisenä julkaistu single. Se julkaistiin 18. huhtikuuta 2005.
The Hand That Feeds on yhtyeen korkeimmalle kaikilla listoilla yltänyt kappale, lukuun ottamatta USA:n Modern Rock Tracks -listaa, jolla Only pysyi ykkösenä kolme viikkoa pidempään.

Kappale aiheutti kohua George W. Bushin ja Irakin sodan vastaisten sanoitustensa vuoksi:
"What if this whole crusade's  
A charade?  
And behind it all there's a price to be paid  
For the blood  
On which we dine  
Justified in the name of the holy and the divine|The Hand That Feeds

Nine Inch Nailsin oli tarkoitus esiintyä vuoden 2005 MTV Movie Awards -tilaisuudessa, mutta tämä peruuntui Trent Reznorin ja MTV:n välille syntyneen konfliktin takia. Yhtye halusi sisällyttää esitykseensä kuvan Bushista, mutta MTV ei suostunut tähän.

The Hand That Feeds oli ehdolla Grammy-palkinnon saajaksi Best Hard Rock Performance -kategoriassa vuonna 2006.

Kappale löytyy Rock Band- musiikkipelistä.
**Suelli** (sardiksi *Suèddi*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 103 asukasta (vuonna 2016) ja sen pinta-ala on 19,20 neliökilometriä. Se sijaitsee 256 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Suelli** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Piirros NERVA-ydinrakettimoottorista.
**NERVA** (engl. *Nuclear Engine for Rocket Vehicle Application*) oli Nasan ydinlämpörakettien kehityshanke. Se toteutettiin Yhdysvaltain atomienergiakomission ja Nasan yhteistyönä, ja toimintaa hallinnoi Space Nuclear Propulsion Office (SNPO), kunnes projekti keskeytettiin 1972.

NERVA -rakettimoottorin suunnittelu perustui aikaisempaan Kiwi-ydinreaktoriin (alkuperäinen ydinlämpöraketti nimettiin lentotaidottomien kiivien mukaan, sillä sitä ei koskaan käytetty lennossa).

Kiwi B4-A -moottori testipenkissä
Alusta asti ohjelma oli hyvin ongelmallinen. Se oli äärimmäisen kallis, eikä sillä ollut juurikaan yleisön tukea, sillä 1970-luvulla Yhdysvalloissa virisi vastustus kaikelle ydinvoimalle. Ydinpolttoaineen käyttö herätti ympäristöllisiä huolia. Testimoottoreilla ei koskaan saavutettu 40 prosenttia enempää teoreettisesta työntövoimasta, mikä oli paljon vähemmän kuin sen ajan kemiallisilla raketeilla.

Suunnitellut käyttökohteet
--------------------------

1960-luvun alussa Nasa suunnitteli NERVAn käyttämistä RIFTin (Reactor-In-Flight-Test) moottorina 1970-luvun alussa. Toteutuessaan NERVA olisi ollut Saturn V -raketin ylävaihe, joka olisi mahdollistanut Saturnilla tehtävät planeettojen väliset lennot. Nasan Marshall Space Flight Centerillä oli vastuu rakettivaiheen kehittämisestä.

1960-luvun alussa Eugene F. Lally Jet Propulsion Laboratorystä/Caltechistä ehdotti miehitettyjä lentoja Marsiin, joissa käytettäisiin NERVA-moottoria raketin ylävaiheena kustannusten vähentämiseksi ja hyötykuorman maksimoimiseksi. Eräässä suunnitelmassa avaruusalus jaettaisiin matkalla kahtia ja näitä osia pyöritettäisiin sitten kaapeleilla toisiinsa liitettyinä gravitaation simuloimiseksi. Näin voitaisiin suojella lentäjiä painottomuuden aiheuttamalta luukadolta. Pyörivän aluksen keskipisteessä olisi ohjaus -ja navigointijärjestelmät. Sen optinen järjestelmä oli ensimmäisiä, digitaalisen valokuvakameran konstruktioita. Siinä mosaiikkimainen ryhmä valoilmaisimia, tuottaisi digitaalisesti kuvia tähtitaustausta ja planeetoista ohjauksen ja navigoinnin helpottamiseksi.

Myös Werner von Braun ehdotti NERVAa käyttävää miehitettyä lentoa Marsiin, mutta hänen ehdotuksessaan avaruusalus olisi pyörivän donitsin muotoinen.

NERVA-rakettivaiheen tekniset ominaisuudet
------------------------------------------

Piirros NERVA-moottorista turbopumpun kanssa.
NERVAn polttoaine-elementin rakenne.
* Halkaisija: 10,55 m
* Pituus: 43,69 m
* Kuivamassa: 34 019 kg
* Kokonaismassa: 178 321 kg
* Työntövoima (tyhjiössä): 867 kN
* ISP (tyhjiössä): 825 s (8,09 kN·s/kg)
* ISP (meren pinnan tasolla): 380 s (3,73 kN·s/kg)
* Ajoaika: 1 200 s
* Ajoaine: ydinpolttoaine/LH2
* Moottori: 1 Nerva-2

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **NERVA**.
* Nerva
* Nerva NTR
* Nerva 2
* NERVA 1mlbf
**Orajärvi** on noin 22 hehtaarin laajuinen ylänköjärvi Nuuksion kansallispuistossa luoteisessa Espoossa. Virallisen kaupunginosajaon mukaan se sijaitsee Velskolan kaupunginosassa. Orajärven naapurijärviä ovat Ruuhijärvi luoteessa ja Urja idässä. Pikku Orajärvi sijaitsee Orajärven eteläpuolella. Nuuksion Pitkäjärvi sijaitsee pari kilometriä Orajärvestä lounaaseen.

Orajärvi laskee Urjan ja Vääräjärven kautta Lakistonjokeen. Orajärven ekologinen tila on määritelty hyväksi ja pH on matala (5,3–5,7).

Orajärvi on merkitty vuonna 1780 julkaistuun karttaan nimellä Åra Järvi. Nimen alkuperästä ei ole varmuutta; se saattaa viitata järven haaramaiseen muotoon tai kaskeamiseen, jolloin se sisältäisi erisnimen oras. Nimi on saattanut saada alkunsa myös järven rantamien suurista, hammasmaisista kivipaasista.

Lähteet
-------

1. ↑  Paikannimihaku *Retkikartta.fi*. Metsähallitus. Viitattu 5.8.2019.
2. 1 2  Orajärvi *Järviwiki*. SYKE. Viitattu 5.8.2019.
3. 1 2  Krans, Essi: Espoon vesistöjen tila ja vesiensuojelu *Espoon ympäristölautakunnan julkaisusarja*.  2014. Espoo:  Espoon ympäristökeskus.  Arkistoitu 29.7.2020. Viitattu 5.8.2019.
4. ↑  Orajärvi Espoon karttapalvelussa
5. ↑  Marika Luhtala: Viikon nimi 32/2017: Orajärvi *Espoo.fi*.  9.8.2017. Espoon kaupunki.  Arkistoitu 7.8.2019. Viitattu 6.8.2019.

Aiheesta muualla
----------------

* Mattigronroos.fi: Orajärvi
**Ussana** (sardiksi *Ùssana*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 198 asukasta (vuonna 2016) ja sen pinta-ala on 32,82 neliökilometriä. Se sijaitsee 97 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Ussana** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
**Ranskan 2. armeijaryhmä** (ransk. *Groupe d'Armées 2*) oli Ranskan maavoimien yhtymä, joka osallistui toiseen maailmansotaan.

Palvelus
--------

*Pääartikkeli: Taistelu Ranskasta*
Armeijaryhmän esikunta asetettiin liikekannalle elokuun lopulla 1939 ja se siirtyi valmisteltuun asemapaikkaansa Villers-lés-Nancyyn Nancyn kaupungin eteläpuolelle. Armeijaryhmänkomentaja armeijankenraali Prételat saapui esikuntaansa 2. syyskuuta ottaen komentoonsa 3. 4. ja 5. armeijan. Armeijaryhmän vastuualueena oli Longuyonista itään Reinille, josta se jatkoi jokea seuraten Rhinauhun Sélestatin pohjoispuolella. Yhteyden katkettua 2. armeijan ja 1. armeijaryhmän väliltä se siirrettiin koillisen rintaman esikunnan alaisuuteen 15. toukokuuta 1940 ja kaksi päivää myöhemmin armeija liitettiin 2. armeijaryhmään. 3. armeijaryhmän siirtyessä 19. toukokuuta lännemmäksi liitettiin 8. armeija 2. armeijaryhmään. 4. armeija siirrettiin 28. toukokuuta yleisesikunnan alaiseksi reserviksi Troyesin alueelle, jolloin se irtaantui armeijaryhmästä. 2. armeija siirrettiin 6. kesäkuuta 4. armeijaryhmään.

Saksalaisjoukkojen saarrettua armeijaryhmän kesäkuun lopulla Prételat menetti yhteyden motitettuihin armeijoihinsa, joihin sisältyivät myös 15. kesäkuuta 2. armeijan jäänteet. Prételat luovutti komennon 3. armeijan komentajalle Condélle, joka antautui joukkojensa kanssa 22. kesäkuuta.

Komentajat
----------

Armeijaryhmänkomentajina olivat:

* armeijankenraali Prételat 27. elokuuta 1939 –

Lähteet
-------

* Sharp, Lee: *The French Army 1939-1940 Organisation : Order of Battle : Operational History Volume I*. Lee Sharp (1. painos The Military Press 2002), 2001. ISBN 0-85420-321-4. (englanniksi)

### Viitteet

1. 1 2 3  Sharp, Lee s. 46
**Villacidro** (sardiksi *Bidda de Cidru*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 14 076 asukasta (vuonna 2016) ja sen pinta-ala on 183,48 neliökilometriä. Se sijaitsee 267 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Villacidro** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Accenture New Yorkin pörssissä.
Accenturen toimintamaat vuonna 2015.
**Accenture plc** on maailmanlaajuisesti toimiva strategian, konsultoinnin, digitaalisuuden, teknologian ja ulkoistamisen asiantuntijapalveluita tarjoava yritys, jonka toiminta kattaa yli 40 toimialaa ja kaikki liiketoiminta-alueet. Yhtiöllä on 449 000 työntekijää ja toimintaa 120 maassa.

Liiketoiminta
-------------

Accenturen liikevaihto oli 31. elokuuta 2017 päättyneenä tilivuotena 34,9 miljardia dollaria. Pohjois-Amerikan osuus liikevaihdosta oli 47 %, Euroopan 34 % ja muiden maiden 19 %.

Accenturen toiminta koostuu viidestä liiketoimintayksiköstä (strategia, konsultointi, digitaalisen liiketoiminnan palvelut, teknologiapalvelut ja liiketoimintaprosessin ulkoistus) ja viidestä toimialayksiköstä, jotka ovat Communications, Media & Technology, Financial Services, Health and Public Services, Products ja Resources. Accentureen kuuluvat myös palveluyritys Fjord sekä Accenturen ja Microsoftin perustama yhteisyritys Avanade, joka keskittyy Microsoftin yritysohjelmistojen integrointiin.

Accenture on listattu New Yorkin pörssissä (NYSE), ja sen markkina-arvo oli toukokuussa 2018 noin 100 mrd USD.

Suomi muodostaa yhdessä Ruotsin, Norjan, Tanskan ja Latvian kanssa Accenture Nordic -yksikön. Suomessa Accenture työllistää noin 1 100 henkilöä. Yhtiön toimistot sijaitsevat Helsingissä ja Tampereella.

Historia
--------

Accenture perustettiin nykyisessä muodossaan vuonna 1989, jolloin se irrotettiin Arthur Andersenista omaksi osakseen nimellä Andersen Consulting. Yhtiön juuret johtavat kuitenkin vuoteen 1953, jolloin General Electric pyysi Arthur Andersenia tekemään esiselvityksen palkanlaskennan ja tuotannon automatisoinnista tietokoneiden avulla 64 000 dollarin hintaan. Esiselvitys johti vuonna 1954 Yhdysvaltain ensimmäisen kaupalliseen käyttöön tarkoitetun elektronisen tietokoneen asentamiseen General Electricin tiloihin Kentuckyn Louisvillessä.

Nimi Accenture otettiin käyttöön vuoden 2001 alussa. Sen pohjana on lause "accent on the future", ja sitä ehdotti vuonna 2000 Oslon toimiston työntekijä Kim Petersen koko yhtiön laajuisessa BrandStorming-nimikilpailussa.

Accenture listattiin New Yorkin pörssiin (NYSE) 19. heinäkuuta 2001 kaupankäyntitunnuksella "ACN" osakekohtaiseen listautumishintaan 14,50 USD.

Lähteet
-------

* Annual Report 2019

### Viitteet

1. 1 2 3 4  Annual Report 2017 (PDF)  26.10.2017. Accenture.  (englanniksi)
2. 1 2 3  Accenture Investor Toolkit – Supporting Materials (PDF) Accenture. Viitattu 1.7.2018. (englanniksi)
3. ↑  Welcome to Accenture Finland *www.accenture.com*. Viitattu 14.4.2021.
4. ↑  Annual Report 2019 *accenture.com*.  Arkistoitu 18.1.2021.

Aiheesta muualla
----------------

* Kuvia tai muita tiedostoja aiheesta **Accenture** Wikimedia Commonsissa

* Accenture (englanniksi)
Paaschen valmistama yksitoiminen retussiruisku.
**Retussiruisku** eli **kynäruisku** on pieni, ilmanpaineella toimiva ruisku, jolla voidaan suihkuttaa musteita, värejä tai hienojakoista maalia. Retussiruiskulla voidaan saada aikaan hyvin hienoja väriliukuja ja pehmeitä siirtymiä. Sitä käytetään muun muassa valokuvien retusointiin, maalauksiin sekä erilaisiin harrastustarkoituksiin. Retussiruisku on erittäin suosittu työväline pienoismallinrakennuksessa, koska sillä saadaan hyvin tasaisia pintoja sekä pehmeitä värirajoja, ja sillä voidaan myös simuloida sääistymistä.

Retussiruiskun keksi vuonna 1879 Abner Peeler. Ensimmäinen nykyisenkaltainen retussiruisku tuli myyntiin vuonna 1893. Nykyisin suurin osa ruiskuista valmistetaan Japanissa. 

Retussiruisku toimii siten, että kompressorilla johdetaan ruiskuun korkealla paineella ilmaa. Ilmasuihku imee alipaineen avulla värin värisäiliöstä ja levittää sen ohuena sumuna kohteena olevalle pinnalle.

Retussiruiskumerkkejä ovat mm. Badger, Iwata ja Paasche sekä Richpen ja DeVilbiss.

Suomalaisia retussiruiskua käyttäviä kuvataiteilijoita ovat Markus Heikkerö ja Jaana Aalto. Muun muassa Simo Riikonen ja Jussi Säteri tekevät tällä tekniikalla tilaustöitä ajoneuvojen kylkiin.

Lähteet
-------

1. ↑  Retussiruiskut sylkivät hintansa ulos. (Tempera-taiteilijatarvikeliikkeen mainos, jossa mainitaan Badger, Iwata ja Paasche.) *Helsingin Sanomat*, 30.11.1988, s. 18. Näköislehden aukeama (tilaajille).
2. ↑  Tanttu, Juha: Ruiskumestari Markus.  *Helsingin Sanomat*, 14.11.1986, s. 19. Näköislehden aukeama (tilaajille).
3. ↑  Aalto, Jaana *kuvittajat.fi*.  Arkistoitu 19.7.2019. Viitattu 19.7.2019.
4. ↑  Elo, Mikko: Parkinsonin tauti pakotti luopumaan unelmatyöstä – Simo Riikonen ei antanut käsien vapinan lannistaa, vaan keksi hienon tavan koota elämäntyönsä yhteen *Aamulehti*.  19.10.2017.  Arkistoitu 19.7.2019. Viitattu 19.7.2019.
5. ↑  Jussi Säterin kynäruisku maalaa kypärät, autot ja vaikka ravintolan - Katso video *Anakonda*.  4.2.2016. Viitattu 19.7.2019.

Aiheesta muualla
----------------

* Kuvia tai muita tiedostoja aiheesta **Retussiruisku** Wikimedia Commonsissa
**Villanovafranca** (sardiksi *Biddanòa Frànca*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 345 asukasta (vuonna 2016) ja sen pinta-ala on 27,59 neliökilometriä. Se sijaitsee 292 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Villanovafranca** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
**Transvestiittinen fetisismi** on seksuaalinen erityismieltymys tai parafilia, jossa sukupuoliselta identiteetiltään yleensä heteroseksuaalinen mies pukeutuu naiseksi kiihottuakseen seksuaalisesti. Tyydyttäessään itseään mies näkee itsensä samanaikaisesti sekä miehenä että naisena. Naisilla tila on hyvin harvinainen.

Transvestiittinen fetisismi eroaa muusta transvestisuudesta, ristiinpukeutumisesta ja transsukupuolisuudesta siinä, että siihen kuuluu aina seksuaalinen kiihottuminen. Joskus transvestiittisen fetisistin motiivi voi muuttua seksuaalisen kiihottumisen tavoittelusta ahdistuneisuuden pakonomaiseksi itsehoidoksi. Transvestiittinen fetisismi on nykyisen tautiluokituksen mukaan sukupuolinen kohdehäiriö siinä tapauksessa, jos henkilö itse kärsii halustaan pukeutua naiseksi. Aiemmin tila luokiteltiin aina häiriöksi.

Yhdysvaltalaisen DSM-5-tautiluokituksen mukaan transvestiittiseen fetisismiin (nykyisin nimeltään lyhyemmin *transvestismi*) voi kuulua fetisismi, jossa seksuaalisen kiihotuksen aiheuttavat tietyt kankaat, materiaalit tai vaatekappaleet. Tilaan voi kuulua myös autogynefilia, jossa mies kiihottuu seksuaalisesti naisena olemisen ajatuksesta tai mielikuvista. Joidenkin tutkijoiden mukaan autogynefilia on jopa kaiken transvestismin taustalla ja joskus myös transsukupuolisuuden taustalla.

Transvestiittinen käytös alkaa useimmiten lapsuudessa tai murrosiässä. Aluksi henkilö voi harjoittaa sitä yksin ja salassa muilta. Aikuisiällä jotkut harrastavat sitä julkisesti tai partnerin kanssa.

Noin alle kolme prosenttia miehistä ja alle puoli prosenttia naisista on kertonut kyselytutkimuksissa kiihottuneensa vähintään yhden kerran ristiinpukeutumisesta.

Transvestiittiset fetisistit ovat tutkimusten mukaan kokeneet keskimääräistä useammin eron vanhemmistaan, seksiä oman sukupuolen kanssa, sekä hyperseksuaalisuutta, tavallista herkempää seksuaalista kiihottumista, pornografian käyttöä, itsetyydytystä, kiihottumista kivusta seksin aikana, paljastelua ja tirkistelyä.

Lähteet
-------

1. 1 2 3  Matti Huttunen: Sukupuoliset kohdehäiriöt (pedofilia, paljastelu, tirkistely) ja erityismieltymykset *Duodecim*.  5.2.2018. Viitattu 26.6.2022.
2. 1 2 3 4 5  Balon, Richard (toim. Balon, Richard): "Transvestic Disorder", *Practical Guide to Paraphilia and Paraphilic Disorders*, s. 171–180. Springer, 2016. ISBN 978-3-319-42648-8.
**Villaperuccio** (sardiksi *Sa Baronìa*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 101 asukasta (vuonna 2016) ja sen pinta-ala on 36,43 neliökilometriä. Se sijaitsee 68 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Villaperuccio** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
**Olivier Nkamhoua** (s. 2. toukokuuta 2000 Helsinki) on suomalainen koripalloilija, pelipaikaltaan laitahyökkääjä.

Pelaajaura
----------

### Seurajoukkueet

Nkamhoua syntyi Helsingissä 2. toukokuuta 2000 ja on Helsingin NMKY:n kasvatti. Hänen isänsä, kamerunilaislähtöinen Christian Nkamhoua pelasi Suomessa useamman kauden piipahtaen myös Korisliigassa. Nkamhoua kasvoi suomalaisen äitinsä kanssa Helsingissä ja pelasi kasvattajaseurassaan B-poikien SM-sarjaa kauden 2015–2016 ja A-poikien SM-sarjaa kauden 2016–2017 voittaen A-pojissa SM-pronssia. Keväällä 2017 hän pelasi pienessä roolissa myös HNMKY:n miesten edustusjoukkueessa kolmanneksi korkeimmalla sarjatasolla M1DB:ssä. Hän opiskeli ensimmäisen lukiovuotensa Mäkelänrinteen lukiossa mutta ei saanut pelipaikkaa erikoisjoukkue HBA-Märskyssä. Syksystä 2017 alkaen Nkamhoua muuttikin isänsä luo Yhdysvaltoihin ja pelasi kaksi kautta Yhdysvaltain lukiosarjassa: ensimmäinen kausi Richard Montgomery High Schoolissa meni koripallon kannalta pilalle jalan murtumisen vuoksi, ja toisen vuoden Nkamhoua pelasi Bishop Walsh Schoolissa. Syksyllä 2019 hän siirtyi Yhdysvaltain yliopistosarjaan Tennesseen yliopiston joukkueeseen. Toisella Nkamhouan yliopistokaudella Tennessee eteni NCAA:n lopputurnaukseen mutta putosi jatkosta ensimmäisellä kierroksella.

Nkamhoua siirtyi vuonna 2023 Michiganin yliopistoon.

### Maajoukkue

Nkamhoua pelasi Suomen alle 16-vuotiaiden maajoukkueessa pienessä roolissa 20 ottelua. Hän kuului Suomen kokoonpanoon ikäluokan vuoden 2016 EM-kilpailuissa, missä Suomi sijoittui viidenneksi. Suomen miesten maajoukkueen tuolloin poikkeuksellisen suureen harjoittelurinkiin Nkamhoua nostettiin kesällä 2021. Hän pelasi ensimmäisen miesten maaottelunsa 7. heinäkuuta 2021 Belgiaa vastaan tehden kuusi pistettä ja ottaen neljä levypalloa. Hän pelasi Suomen joukkueessa MM-kilpailuissa 2023 ja teki viidessä ottelussa yhteensä 40 pistettä.

Pelityyli ja ominaisuudet
-------------------------

Nkamhouaa on luonnehdittu urheilulliseksi ja ponnistusvoimaiseksi, myös "rämäpäiseksi" pelaajaksi. Omien sanojensa mukaan Nkamhoua ajaa mielellään korille ja heittää hyvin myös keskimatkan heittoja. Hän pitää myös käsiensä käyttöä hyvätasoisena.

Lähteet
-------

* Olivier Nkamhoua Suomen Koripalloliitto
* Maajoukkuetilastot Suomen Koripalloliitto
* Olivier Nkamhoua College Stats College Basketball at Sports-Reference.com (englanniksi)

### Viitteet

1. 1 2
2. 1 2 3 4 5 6
3. ↑
4. ↑  Olivier Nkamhoua – Suomen Koripalloliitto
5. ↑
6. ↑  Maajoukkuekoripalloilija Nkamhoua siirtyy Michiganiin *Etelä-Suomen Sanomat*.  8.6.2023. Viitattu 29.1.2024.
7. ↑
8. ↑
9. 1 2  Maajoukkuetilastot – Suomen Koripalloliitto
10. ↑  Häyrinen, Raiko: Su­si­jen­gin pää­val­men­ta­ja Lassi Tuovi uskoo löy­tä­neen­sä Olivier Nkam­houal­le pa­rem­man parin *Lapin Kansa*.  31.8.2023. Viitattu 29.1.2024.

Aiheesta muualla
----------------

* Olivier Nkamhoua Basketball Player Profile eurobasket.com (englanniksi)
**Nicolas Burtin** (s. 15. tammikuuta 1972) on ranskalainen, vuosina 1993–2006 maailmancupissa kilpaillut alppihiihtäjä. Hän menestyi parhaiten syöksylaskussa, jossa hän voitti yhden maailmancupin osakilpailun ja sijoittui olympialaisissa kuudenneksi.

Burtin sijoittui nuorten maailmanmestaruuskilpailuissa syöksylaskussa 11:nneksi vuonna 1990. Lillehammerin olympialaisissa 1994 hän sijoittui syöksylaskussa jaetulle kuudennelle sijalle ja supersuurpujottelussa 31:nneksi. Naganon olympialaisissa 1998 hänen syöksylaskusuorituksensa päättyi keskeytykseen. MM-kilpailujen syöksylaskussa hän sijoittui 23:nneksi sekä St. Antonissa 2001 että St. Moritzissa 2003.

Burtin voitti urallaan yhden maailmancupin syöksylaskun osakilpailun, Norjan Kvitfjellissä maaliskuussa 1998. Saman vuoden tammikuussa hän saavutti uransa kolme muuta palkintosijaa, kun hän sijoittui toiseksi Wengenissä, Kitzbühelissä ja Garmisch-Partenkirchenissä. Hän sijoittui maailmancupin kokonaiskilpailussa 16:nneksi ja syöksylaskucupissa kolmanneksi kaudella 1997–1998.

Nicolas Burtinin veli Raphaël Burtin on myös olympialaisissa kilpaillut alppihiihtäjä.

Maailmancupin osakilpailuvoitot
-------------------------------

| Päivä | Paikka | Laji |
| --- | --- | --- |
| 7. maaliskuuta 1998 | Norja Kvitfjell | syöksylasku |

Lähteet
-------

1. 1 2  Nicolas Burtin FRA *Ski-DB*. Viitattu 21.5.2021. (englanniksi)
2. 1 2 3 4  Nicolas Burtin Kansainvälinen hiihtoliitto (FIS).  (englanniksi)
3. ↑  Nicolas Burtin *Olympedia*.  (englanniksi)
**Villasor** (sardiksi *Bidd'e Sòrris*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 6 929 asukasta (vuonna 2016) ja sen pinta-ala on 86,79 neliökilometriä. Se sijaitsee 25 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Villasor** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Atsoyhdisteiden yleinen rakenne
**Atsoyhdisteet** ovat orgaanisia yhdisteitä, joille tunnusomainen funktionaalinen ryhmä on R1N=NR2, missä R1 ja R2 ovat orgaanisia ryhmiä. Monet atsoyhdisteet ovat värillisiä ja atsoväreissä on atsoryhmä.

Ominaisuudet ja valmistus
-------------------------

Aromaattiset atsoyhdisteet ovat tyypillisesti stabiileja, kiinteitä ja värillisiä aineita. Yhdisteiden värillisyys johtuu suuresta konjugaatioasteesta yhdisteissä. Alifaattiset atsoyhdisteet ovat herkempiä muodostamaan radikaaleja kuumennettaessa, mutta niitä muodostuu myös aromaattisista atsoyhdisteistä. Atsoyhdisteillä esiintyy cis-trans-isomeriaa. Trans-isomeereissa orgaaniset ryhmät ovat eri puolilla typpiatomien väliseen kaksoissidokseen nähden ja cis-isomeereilla ne ovat samalla puolella. Trans-isomeerit ovat tyypillisesti stabiilimpia ja ne voidaan muuttaa cis-atsoyhdisteiksi säteilyttämällä UV-valolla. Atsoyhdisteet ovat heikosti emäksisiä.

Tavanomaisin aromaattisten atsoyhdisteiden valmistusmenetelmä on atsokytkentäreaktio. Siinä aromaattisesta amiinista tehdään ensimmäisessä vaiheessa typpihapokkeen avulla diatsoniumsuola, joka reagoi elektronirikkaan aromaattisen yhdisteen kuten fenolin tai aniliinijohdannaisen kanssa elektrofiilisella aromaattisella substituutiolla. Muita tapoja ovat esimerkiksi aniliinien ja nitrosoyhdisteiden reaktio ja nitroyhdisteiden kytkentä emäksisissä olosuhteissa.

Lähteet
-------

1. ↑  Azo compounds *IUPAC GoldBook*. IUPAC. Viitattu 24.9.2021. (englanniksi)
2. ↑  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 668. Helsinki: Consalen Consulting, 2009. ISBN 978-952-92-5627-3.
3. ↑  Thomas Scott, Mary Eagleson: *Concise encyclopedia chemistry*, s. 110. Walter de Gruyter, 1994. ISBN 978-3110114515. (englanniksi)
4. 1 2  Rasik J. Chudgar & John Oakes: *Dyes, Azo, Kirk-Othmer Encyclopedia of Chemical Technology*, John Wiley & Sons, New York, 2014.
5. ↑  Heinrich Zollinger: *Color Chemistry*, s. 165-189. John Wiley & Sons, 2003. ISBN 978-3906390239. Kirja Googlen teoshaussa (viitattu 24.9.2021). (englanniksi)
6. ↑  Francis A. Carey & Richard J. Sundberg: *Advanced Organic Chemistry A: Structure and Mechanisms*, s. 978. Springer, 2007. ISBN 978-0-387-44897-8. (englanniksi)
7. ↑  Paul S. Engel: Mechanism of the thermal and photochemical decomposition of azoalkanes.  *Chemical Reviews*, 1980, 80. vsk, nro 2, s. 99–150. Artikkelin verkkoversio. Viitattu 24.9.2021.  (englanniksi)
8. ↑  Estíbaliz Merino: Synthesis of azobenzenes: the coloured pieces of molecular materials.  *Chemical Society Reviews*, 2011, 40. vsk, s. 3835-3853. Artikkelin verkkoversio. Viitattu 24.9.2021.  (englanniksi)
**Vesakosken paperitehdas** toimi noin vuosina 1820–1840 Ikaalisten Juhtimäessä. Lumpuista käsityönä paperia valmistanut tehdas tuli tunnetuksi myös väärän rahan valmistamisesta.

Tehtaan perustaja Johan Glas (2. elokuuta 1780 Pori – 14. heinäkuuta 1851) kävi kolme vuotta Porin triviaalikoulua, oli sitten puusepän kisällinä ja muutti 1806 Tampereelle. Tampereella Glas oli Hatanpään kartanon omistajan, filosofian maisteri L. G. Lefrénin palveluksessa sahan, myllyjen ja paperitehtaan kirjanpitäjänä ja hoitajana. Lefrén omisti Tammerkosken rannalla sijainneen paperitehtaan sekä muitakin teollisuusyrityksiä.

Vuonna 1812 Glas osti Lefréniltä Erän tilan Ikaalisten Juhtimäestä. Hän myi tilan 1817 ystävälleen Henrik Hellénille ja muutti itse läheiseen Viitaniemen torppaan. Glas ja Hellén rakensivat noin vuoden 1820 tienoilla paperimyllyn Vesakoskeen, nykyiseltä nimeltään Mäkelänkoski. Tässä tehtaassa valmistettiin lumpuista makulatuuri- ja karkeaa käärepaperia. Kerrotaan kuitenkin että tehtaassa olisi todellisuudessa valmistettu salaa vesileimoilla ja sopivalla kohopainanteella varustettua valkoista raitapaperia jota käytettiin Ruotsin vallan peruna vielä Suomessa käytössä olleiden setelien väärentämiseen. Glas piirsi tämän tiedon mukaan käsin väärennetyt riikintalarit ja velkariksit jokaisen erikseen. Glas ei jäänyt koskaan kiinni väärennyksistä vaikka muutamia hänen tekemiään seteleitä joutui viranomisten käsiin ja eräs renki tuomittiin vankeuteen niiden levittämisestä. 

Vuonna 1837 tehtaan kolmanneksi omistajaksi tuli Juhtimäeltä kotoisin ollut talollinen Johan Toivonen. Glasin ja Hellén riitautuivat kuitenkin pian tämän jälkeen ja Hellén myi Erän tilan palaten Tampereelle. Vesakosken paperitehtaan toiminta päättyi muutama vuosi tämän jälkeen. Vuonna 1820 rakennettu *Klaasen rahapajana* pidetty hirsirakennus säilyi ehjänä aina 1970-luvulle saakka, mutta nykyisin sitä ei enää ole olemassa. *Viisaana Klaasena* tunnetun Johan Glasin muisto säilyi myös Ikaalisten kansanperinteessä erilaisina tarinoina.

Lähteet
-------

* Kuva Tampereelta: Paperitehdas jauhoi raaka-ainetta väärän rahan valmistukseen ! (Arkistoitu – Internet Archive)
* L. I. Kaukamaa: Vahokosken sahariita, Satakunta-sarja 11, Johan Glasista s. 100-101
* Matti Vuorikoski: *Seitsemisen kylät. Juhtimäki. Kylä erämaassa*, s. 147–156. Tampere: , 2012. ISBN 978-952-93-1255-9.
**Charlien enkelit** (engl. *Charlie’s Angels*) on vuonna 2000 ensi-iltansa saanut toimintakomediaelokuva, joka perustuu 1970-luvun samannimiseen televisiosarjaan. Elokuvan ohjasi McG ja sen pääosissa nähtiin Cameron Diaz, Drew Barrymore, Lucy Liu (kolme "enkeliä"), Bill Murray (Bosley) sekä Sam Rockwell. Charlieta esitti alkuperäisestä sarjasta tuttu John Forsythe. Charlien enkelit sai vuonna 2003 jatko-osan Charlien enkelit: Kurvit suoriksi, jossa Bosleyta esitti Bernie Mac.

Tuottaja Drew Barrymore ei pidä aseista ja tästä syystä enkelit ovat taistelulajien mestareita elokuvassa. Drew Barrymoren silloinen poikaystävä ja myöhempi aviomies Tom Green esittää roolihahmoa The Chad. Lauryn Hilliä sekä Aaliyahia harkittiin esittämään Alexin roolia. Elokuvan juhlintakohtauksessa Roger Corwinsin (Tim Curry) tyttöystävää esittää Playboyn vuoden 1998 Playmate of the Year, Karen McDougal.

Juoni
-----

Charlien enkelit, Natalie Cook (Diaz), Dylan Sanders (Barrymore) ja Alex Munday (Liu) on palkattu Bill Gatesia muistuttavan ohjelmistoneron puolesta hakkeroitumaan kilpailijan tietokoneelle ja palauttamaan häneltä varastettu ohjelma.

**Varoitus:  Seuraava kirjoitus paljastaa yksityiskohtia juonesta.**
Elokuvan aikana paljastuu, että asiakas onkin vihollinen, joka aikoo enkeleitä hyväkseen käyttäen hankkia yhteyden kilpailijan järjestelmään. Lisäksi käy ilmi, että hänen isänsä oli Vihreä baretti, joka palveli Charlie Townsendin kanssa. Hän syyttää isänsä kuolemasta Charlieta ja aikoo käyttää omaa ja kilpailijansa teknologiaa jäljittääkseen Charlien salaisen sijainnin tappaakseen hänet. Luonnollisesti enkelit aikovat estää tämän suunnitelman.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Cameron Diaz   | … |  Natalie Cook
  |
|  Drew Barrymore   | … |  Dylan Sanders
  |
|  Lucy Liu   | … |  Alex Munday
  |
|  Bill Murray   | … |  John Bosley
  |
|  Sam Rockwell   | … |  Eric Knox
  |
|  Kelly Lynch   | … |  Vivian Wood
  |
|  Tim Curry   | … |  Roger Corwin
  |
|  Crispin Glover   | … |  Thin Man
  |
|  Luke Wilson   | … |  Pete Komisky
  |
|  John Forsythe   | … |  Charles Townsend
  |
|  Matt LeBlanc   | … |  Jason Gibbons
  |
|  Tom Green   | … |  Chad
  |
|  LL Cool J   | … |  Mr. Jones
  |

Vastaanotto
-----------

### Tuotto

Elokuvan Yhdysvaltain tuotto ylitti 125 miljoonaa dollaria, ja maailmanlaajuisesti elokuva on tuottanut yli 260 miljoonaa dollaria.

Aiheesta muualla
----------------

* *Charlien enkelit* Internet Movie Databasessa. (englanniksi)
* MASCOT review: Charlie's Angels
**Pyhän Maarian kellot** (*The Bells of St. Mary’s*) on yhdysvaltalainen Leo McCareyn ohjaama elokuva vuodelta 1945. Siinä katoliseen kirkkoon tuleva pappi (Bing Crosby) ajautuu kasvatusmenetelmistä törmäyskurssille koulun johtajattaren (Ingrid Bergman) kanssa. Yhdessä he kuitenkin yrittävät pelastaa koulun lakkautukselta.

Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota "hyvä". Romano sanoo elokuvan olevan "viaton, hurskas ja hauras" jatko-osa seitsemän Oscar-palkintoa voittaneelle *Kulje tietäni* -elokuvalle. *Pyhän Maarian kellot* oli ehdolla kahdeksassa Oscar-kilpailusarjassa, muun muassa paras mies- ja naispääosa ja paras ohjaus. Oscarin se sai parhaasta äänityksestä.

Kuvia
-----

* Bing Crosby elokuvan trailerissa.Bing Crosby elokuvan trailerissa.
* Ingrid Bergman elokuvan trailerissa.Ingrid Bergman elokuvan trailerissa.

Lähteet
-------

1. ↑  Bello Romano (toim.): *Video-opas 95, Yli 8500 elokuvaa, 2000 uutuutta*. Helsinki: WSOY, 1995. ISBN 951-0-19839-0.
**Mikko Paavola** (s. 16. tammikuuta 1998 Alajärvi) on suomalainen seiväshyppääjä, joka edustaa Alajärven Ankkureita. Hänen valmentajansa on Mikael Westö.

Kalevan kisoissa Paavola on voittanut Suomen-mestaruuden vuonna 2020 tuloksella 531 ja vuonna 2021 tuloksella 560. Sisäratojen Suomen-mestaruuskilpailuissa Paavola saavutti hopeaa 2021 ja 2022 sekä pronssia 2020.

Paavola karsiutui loppukilpailusta alle 20-vuotiaiden EM-kilpailuissa 2017 ja alle 23-vuotiaiden EM-kilpailuissa 2019. Hän kilpaili aikuisten maaottelussa ensimmäisen kerran Tukholmassa 2019 sijoittuen kolmanneksi. Vuosien 2020 ja 2021 Suomi–Ruotsi-maaottelussa hän voitti seiväskilpailun. Hän voitti Pohjoismaisen hallimaaottelun seiväshypyn Helsingissä 2020. Paavola oli mukana Eugenen MM-kisoissa 2022. Karsinnassa hän hyppäsi tuloksen 550, mikä ei riittänyt finaalipaikkaan.

Paavola hyppäsi ennätyksensä 571 Joensuussa heinäkuussa 2021. Sisäradoilla hän on hypännyt parhaimmillaan 570 Kuortaneella kesäkuussa 2022.

Lähteet
-------

1. 1 2 3 4 5 6  Mikko Paavola Tilastopaja (vaatii kirjautumisen, maksullinen palvelu).
2. ↑  Paavola ja Holttinen karsiutuivat finaalista – Duplantis leikitellen kultajahtiin


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |